Viborger Samler, 1836-10-01
Udenlandske Efterretninger. Spanien. Roligheden i Madrid er forbleven uforstyrret. Den 13de fik en ung Mand fra Granada det Jndfald, paa Constitutionspladsen udenfor Militsens Vagt at raabe: Viva la republica; men Militserne bemægtigede sig strax hans Person og bragte ham i Arrest. Der er ingen Mangel paa franske Agenter, der søge at udbrede anarchiske Theorier, men som netop formedelst deres franske Oprindelse ingen Sympathie finde. Derimod danner der sig en patriotisk Club under Styrelse af nogle ærgjerrige Mænd, blandt hvilke Dhrr. Calvo de Rosas og Septien, der gjerne selv vilde være Ministre og hvis Organ al Castellona er. - General Rodil havde besluttet den 18de at afgaae til Nordarmeen; Oberst de Lancey af den britiske Legion skal ledsage ham. Alle fra det tvungne Laan indkommende Summer skulle tilflyde Krigscassen. Angaaende de militaire Operationer hører man Jntet af Betydenhed. Væbnings- og Forsvarsjuntaer oprettes i hele Landet. Gome skal befinde sig i Nærheden af Requena og ville beleire denne Stad. Denne Partigængers langsomme Forfølgelse af General-Capitain Manso tilskrives deres Slægtskabsforhold, da de have ægtet tvende Søstre. – J Nærheden af S. Sebastian have nogle ubetydelige Træfninger fundet Sted mellem den engelske Legion og Carlisterne; flere af Legionens høiere Officierer have taget deres Afskeed. Jfølge Beretninger fra Pamplona af 15de vilde General Sarsfield foretage en Bevægelse mod los Arcos hvori de polske Lanciers vægrede sig ved at tage Deel uden befaling af General Lebrau. – J Valencien skulle Carlisterne under Esperanza husere frygteligt. J Aragonien har S. Miguel samlet flere Brigader af Centrumarmeen, for at komme Fortet Gandesa(ved Alcanniz) til Hjælp; det var beleiret af Cabrera med 4 Kanoner; men ved hine Troppers Nærmelse sendte Carlisterne deres Skyts til Cantavicia og trak sig tilbage til Høiderne ved Bereite. - Om Uenigheden mellem Gomez og Cabrera meddeles Følgende: Efter Træfningen ved Jadraque tilsendte den Førstnævnte den Sidste befaling at støde til sig med saa mange Tropper som muligt, for at foretage en Bevægelse mod Madrid. Cabrera svarede trodsig, at han var Generalcapitain i Aragonien og som saadan kun modtog befaling af Kongen. Gomet indvendte, at hans høiere Erfaring og Duelighed gave ham større Fordringer paa Commandoen: Cabrera vilde blive skudt, naar han ei adlød. Herpaa udstedte denne den tidligere omtalte Befaling i hele Aragonien, ingen Rationer at levere Gomez, men behandle ham som Fiende. Som Følge heraf herskede det dødeligste Fiendskab mellem begge Høvdinger. Jøvrigt slæber Gomez endnu sine Fanger, blandt Andre Brigadeer Lopez, med sig; de maae selv bære deres Geværer, paa hvilke man har aftaget Laasene. – Den 12te forefaldt i Madrid Henrettelsen af en Landsforræder, der havde villet støde til de carlistiske Bander i Bjergene ved Toledo. De Liberale forlangte, at Biskoppen af Palencia, der ligeledes var greben paa Veien til Rebellerne, skulde lide, samme Straf. Prætendenten har nylig erholdt 1 1/2 Mill. Fred, i Creditbreve, man troer, fra Rusland og Holland; store Bestillinger af Vaaben og Uniformer ere gjorte i Bayonne, det vil nu vise sig om det franske Observationscorps vil forbindre Tilførselen heraf.